Διαφοροποίηση λειτουργικών χαρακτηριστικών αγγειοφύτων κατά μήκος μιας βαθμίδας μετάβασης από το αστικό προς το φυσικό περιβάλλον
Creators: name: Γιαννακοπούλου, Δήμητρα Κωνσταντίνου
Publisher: name: Aristotle University of Thessaloniki
Year: 2013
Subjects: Λειτουργικά χαρακτηριστικά
Στρατηγική ζωής
Αστικό κέντρο
Περιαστικό Δάσος Σέιχ Σου
Φυσικό Δάσος Κουρί
Functional traits
Plant strategy
Center of Thessaloniki
Peri – Urban Forest of Seih – Sou
Natural Forest of Kouri

description: Τα λειτουργικά χαρακτηριστικά και οι λειτουργικοί τύποι των φυτικών ειδών αποτελούν πολύτιμο εργαλείο για την διερεύνηση και απάντηση οικολογικών ερωτημάτων. Ένα από τα πλέον χρήσιμα λειτουργικά χαρακτηριστικά είναι η στρατηγική των φυτών, η οποία εκφράζει την απόκριση των φυτικών ειδών απέναντι στη διαθεσιμότητα των πόρων, την καταπόνηση και τις διαταραχές. Στην παρούσα εργασία μελετήθηκε η διαφοροποίηση λειτουργικών χαρακτηριστικών αγγειοφύτων και της στρατηγικής τους κατά μήκος της βαθμίδας μετάβασης από το αστικό προς το φυσικό περιβάλλον. Η συλλογή των δειγμάτων πραγματοποιήθηκε σε τρεις περιοχές: στο κέντρο της Θεσσαλονίκης, στο περιαστικό δάσος του Σέιχ-Σου και στο φυσικό δάσος δρυός Κουρί. Τα λειτουργικά χαρακτηριστικά, τα οποία μετρήθηκαν αφορούν τα λεγόμενα «εύκολα» (soft) χαρακτηριστικά. Η δειγματοληψία των φυτικών δειγμάτων και οι μετρήσεις που έγιναν σε αυτά πραγματοποιήθηκαν σύμφωνα με το πρωτόκολλο του Cornelissen et al. (2003), ενώ ο υπολογισμός της στρατηγικής των φυτών έγινε με βάση τον αλγόριθμο των Hodgson et al. (1999). Συλλέχθηκαν δείγματα από 109 φυτικά είδη, και συγκεκριμένα 37 από το αστικό κέντρο, 34 από το περιαστικό δάσος Σέιχ-Σου και 38 από το φυσικό δάσος Κουρί. Για κάθε είδος υπολογίστηκε η στρατηγική του για κάθε φύλλο στο οποίο έγιναν μετρήσεις, για κάθε άτομο (βάσει του μέσου όρου των δύο φύλλων του που μετρήθηκαν) και με βάση το μέσο όρο των μετρήσεων για τα 10 άτομα που συλλέχθηκαν ανά είδος. Τα αποτελέσματα έδειξαν: α) διαφοροποίηση των λειτουργικών χαρακτηριστικών των φυτών που αφορούν τη διάρκεια ζωής, τη φαινολογία ανθοφορίας, τη δομή και το ύψος της κόμης μεταξύ των τριών περιοχών δειγματοληψίας, β) αν και βρέθηκαν σε υψηλό ποσοστό των ειδών διαφορετικές στρατηγικές μέσα σε κάθε είδος, αυτές βρισκόταν σε γειτονικές θέσεις στο τρίγωνο στρατηγικών ζωής, γ) μεγαλύτερη ποικιλία στρατηγικών ζωής στο περιαστικό και φυσικό δάσος από ότι στο αστικό περιβάλλον, και δ) σαφή διαφοροποίηση των λειτουργικών υπογραφών των τριών περιοχών δειγματοληψίας κατά μήκος μιας βαθμίδας από τη στρατηγική R προς τη στρατηγική CSR.
description: Plant functional traits and types comprise a valuable tool for investigating and answering ecological questions. One of the most valuable plant traits is the plant strategy that expresses plant species response to source availability, stress as well as disturbance. In the present study the differentiation of vascular plant traits as well as their strategy along a gradient from urban to natural environment has been studied. Sampling was made in three areas, namely the centre of Thessaloniki, the peri-urban forest of Seih-Sou and the natural forest of Kouri. The functional traits which measured are those considered as soft traits. Sampling as well as measures on specimens were performed according to the protocol of Cornelissen et al. (2003), while the calculation of the strategy of plant was based on the algorithm of Hodgson et al. (1999). Specimens from 109 taxa were collected and specifically 37 species from the centre of Thessaloniki, 34 from the peri-urban area and 38 from the Kouri forest. For each species plant strategy was estimated for each leaf that was measured, for the individuals (on the basis of the average values from the two leaves that were measured) as well as on the basis of the average values for the ten individuals collected per species. Results revealed: a) differentiation of plant traits concerning life form, flowering phenology and structure and height of canopy, between the three sampling sites, b) although different strategies were found within each species for a high percentage of them, these strategies were adjacent in the triangle of plant strategies, c) higher diversity of plant strategies in the peri-urban and natural forest comparing to the urban environment, and d) a clear differentiation of the functional signature of the three sampling sites among a gradient from the strategy R to that of CSR.